Adam Price - Wicipedia

# Adam Price

### Oddi ar Wicipedia

Adam Price

Mae Adam Robert Price (ganwyd 23 Medi 1968) yn aelod seneddol Plaid Cymru yn cynrychioli etholaeth Dwyrain Caerfyrddin a Dinefwr. Enillodd y sedd oddiwrth y Blaid Lafur yn etholiad cyffredinol 2001. Cafodd ei eni ar 23 Medi 1968, yn fab i lowr o Rydaman. Mae'n un o ddau AS yng Nghymru sydd wedi datgan yn gyhoeddus ei fod yn hoyw.

Ar 25 Awst, 2004, cyhoeddodd Price ei fod am ddechrau proses o uchelgyhuddiad (impeachment) yn erbyn Tony Blair, gyda chefnogaeth aelodau seneddol Plaid Cymru a'r SNP. Doedd uchelgyhuddiad ddim wedi cael ei ddefnyddio yn y DU am 150 o flynyddoedd. Pe buasai'n llwyddianus buasai'n rhaid i Blair sefyll achos yn Nhŷ'r Arglwyddi, ond methiant oedd y mesur.

Ar 5 Mai, 2005 cafodd ei ailethol yn AS Dwyrain Caerfyrddin a Dinefwr gyda chynnydd yn ei fwyafrif (17.5%).

Ar 31 Hydref, 2006, agorodd ddadl tair awr ar y ymchwiliad i'r Rhyfel yn Irac, y ddadl gyntaf ar y pwnc mewn dros ddwy flynedd. Cynigiodd yr SNP a Phlaid Cymru sefydlu pwyllgor o saith AS blaenllaw i adolygu "y ffordd y cafodd dyletswyddau'r llywodraeth eu cyflawni ynglŷn â'r rhyfel yn Irac". Collwyd y cynnigiad o 298 pleidlais i 273, mwyafrif tenau o 25 i'r llywodraeth, ond enillodd gefnogaeth sawl AS gan gynnwys Glenda Jackson ac ASau Llafur 'rebel' eraill.

### [golygu] Cysylltiad Allanol

- Gwefan swyddogol

Rhagflaenydd: Alan Wynne Williams | Aelod Seneddol dros Ddwyrain Caerfyrddin a Dinefwr 2001 – presennol | Olynydd: deiliad

Categorïau: Plaid Cymru | Gwleidyddion Cymreig | Aelodau Seneddol y Deyrnas Unedig | Genedigaethau 1968

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English
- Suomi
- Scots